《湖州题颜鲁公祠堂》
宋代·章敏德

挂帆一纵疾于鸟，长兴夜发吴兴晓。
杖黎上访鲁公祠，一见目兴心皦皦。
未说邦人怀使君，且为前古惜忠臣。
德宗更用卢杞相，出当斯位诚艰辛。
生逆龙鳞死虎口，要与乃兄同不朽。
狂童希烈何足罪，奸邪嫉忠假渠手。
乃知成仁或杀身，保身不必皆哲人。
此公安得世复有，洗空凡马须麒麟。